sagorsarker/bangla-wikipedia huggingface dataset:
১৯৪৮ অস্ট্রেলিয়া ক্রিকেট দলের ইংল্যান্ড সফর

১৯৪৮ সালে অস্ট্রেলিয়া ক্রিকেট দল ইংল্যান্ড সফর করে। অস্ট্রেলিয়া দলের অধিনায়কত্ব করেন ডন ব্র্যাডম্যান। এটি তার চতুর্থ ও সর্বশেষ ইংল্যান্ড সফর ছিল। প্রথম টেস্টখেলুড়ে দল হিসেবে অস্ট্রেলিয়া দলটি সম্পূর্ণ ইংল্যান্ড সফরে কোন খেলায় না হারার জন্য সবিশেষ খ্যাতি পায়। এরফলে দলটি ‘অপরাজেয়’ বা ‘অজেয়’ দলরূপে ডাক নামে নামাঙ্কিত হয়। এভাবেই দলটি সর্বকালের সেরা দল হিসেবে ক্রিকেটবোদ্ধা মহলে স্বীকৃতি লাভ করে। অস্ট্রেলীয় ফেডারেল সরকার দলটিকে অস্ট্রেলিয়ার অন্যতম সেরা পরিচ্ছন্ন ক্রীড়া দলের মর্যাদা দেয়।
সম্পূর্ণ সফরে ৫ টেস্টসহ অস্ট্রেলিয়া সর্বমোট ৩১টি প্রথম-শ্রেণীর ক্রিকেটে অংশ নেয়। এছাড়াও অতিরিক্ত আরও তিনটি খেলায় অংশ নিয়েছিল তারা। তন্মধ্যে স্কটল্যান্ডে দু’টি প্রথম-শ্রেণীর ক্রিকেটবিহীন খেলায়ও অংশ নেয়। এ সফরটিতে তাঁরা বেশ ব্যস্ত ছিল। ১৪৪দিনের মধ্যে ১১২দিনই খেলায় অংশ নিতে হয়েছে। এর অর্থ দাঁড়ায় যে, কেবলমাত্র রবিবার বাদে সবগুলো দিনই তাঁরা খেলে। প্রথম-শ্রেণীর ক্রিকেটের খেলাগুলোয় ২৩ জয় ও ৮ ড্র করে। সর্বমোট ২৫ জয় ও ৯ ড্র করে। তাঁদের অনেকগুলো জয়ই ছিল বিরাট ব্যবধানের। টেস্ট সিরিজে ৪-০ ব্যবধানে ইংল্যান্ডের দলের বিপক্ষে জয় পায় অস্ট্রেলিয়া দল। কেবলমাত্র একটি টেস্ট ড্রয়ে পরিণত হয়েছিল।
অস্ট্রেলিয়া দলের মূল শক্তি মূলতঃ তাঁদের স্মরণীয় ব্যাটিং লাইন-আপকে ঘিরে গড়ে উঠে। ডন ব্র্যাডম্যান, আর্থার মরিস, সহঃ অধিনায়ক লিন্ডসে হ্যাসেট, নীল হার্ভে ও সিড বার্নস ব্যাটিংয়ে এবং রে লিন্ডওয়াল, কিথ মিলার ও বিল জনস্টন ফাস্ট বোলিংয়ে নেতৃত্ব দিয়েছিল।
বিশ্বম্ভর শেখর

বিশ্বম্ভর শেখর পঞ্চকোট রাজ্য শাসনকারী শেখর রাজবংশের আটচল্লিশতম রাজা ছিলেন।
বিশ্বম্ভর শেখর পঞ্চকোট রাজ্য শাসনকারী শেখর রাজবংশের সাতচল্লিশতম রাজা দ্বিতীয় হরিশচন্দ্র শেখরের পুত্র ছিলেন। তিনি ১২২১ খ্রিষ্টাব্দ হতে ১২৫৪ খ্রিষ্টাব্দ পর্য্যন্ত রাজ্য শাসন করেন। প্রেম শেখর ও অর্জুন শেখর নামক তার দুই পুত্র ছিল।
প্রেম শেখর

প্রেম শেখর পঞ্চকোট রাজ্য শাসনকারী শেখর রাজবংশের উনপঞ্চাশতম রাজা ছিলেন।
প্রেম শেখর পঞ্চকোট রাজ্য শাসনকারী শেখর রাজবংশের আটচল্লিশতম রাজা বিশ্বম্ভর শেখরের জ্যেষ্ঠ পুত্র ছিলেন। তিনি ১২৫৪ খ্রিষ্টাব্দ হতে ১২৭১ খ্রিষ্টাব্দ পর্য্যন্ত রাজ্য শাসন করেন। ভবানী শেখর ও অবনীন্দ্র শেখর নামক তার দুই পুত্র ছিল।
ভবানী শেখর

ভবানী শেখর পঞ্চকোট রাজ্য শাসনকারী শেখর রাজবংশের পঞ্চাশতম রাজা ছিলেন।
ভবানী শেখর পঞ্চকোট রাজ্য শাসনকারী শেখর রাজবংশের উনপঞ্চাশতম রাজা প্রেম শেখরের জ্যেষ্ঠ পুত্র ছিলেন। তিনি ১২৭১ খ্রিষ্টাব্দ হতে ১২৯০ খ্রিষ্টাব্দ পর্য্যন্ত রাজ্য শাসন করেন। কল্যাণ শেখর নামক তার এক পুত্র ছিল।
কল্যাণ শেখর

কল্যাণ শেখর পঞ্চকোট রাজ্য শাসনকারী শেখর রাজবংশের একান্নতম রাজা ছিলেন।
কল্যাণ শেখর পঞ্চকোট রাজ্য শাসনকারী শেখর রাজবংশের পঞ্চাশতম রাজা ভবানী শেখরের পুত্র ছিলেন। তিনি ১২৯০ খ্রিস্টাব্দ হতে ১৩১৬ খ্রিস্টাব্দ পর্য্যন্ত রাজ্য শাসন করেন। তিনি বরাকর নদের তীরবর্তী চাল্লাদহ নামক স্থানে কল্যাণেশ্বরী মন্দির নির্মাণ করেন। এছাড়া তিনি অষ্টধাতুনির্মিত চতুর্ভুজা, মুণ্ডমালাশোভিতা রাজরাজেশ্বরী মূর্তি প্রতিষ্ঠা করেন, যা বর্তমানে কাশীপুর রাজবাড়ীতে অবস্থিত। চন্দন শেখর, সাগর শেখর, নাগর শেখর ও চামর শেখর নামক তাঁর চার পুত্র ছিল।
কল্যাণ শেখর দ্বারা কল্যাণেশ্বরী মন্দির নির্মাণকে ঘিরে রাঢ় অঞ্চলে কিংবদন্তি চালু রয়েছে। প্রচলিত লোককথা অনুসারে, কল্যাণ শেখরের সঙ্গে সেন রাজা বল্লাল সেনের কন্যা সাধনার সঙ্গে বিবাহ হয়। বিবাহের যৌতুক হিসেবে কল্যাণ শেখর সেন রাজবংশের কুলদেবী শ্যামারূপার মূর্তি ও তার হাতের তলোয়ারটিকে চেয়ে নেন এবং বিবাহের পরে বরাকর নদের তীরে এই দেবীমূর্তিকে কল্যাণেশ্বরী মন্দির স্থাপন করেন। কিন্তু এই ঘটনার কোন ঐতিহাসিক সত্যতা নেই বললেই চলে। শেখর রাজবংশের বিভিন্ন বংশতালিকায় কল্যাণ শেখরের রাজত্বকালের সময় সঠিক বলে গণ্য করা হলে, বল্লাল সেন ও তাঁর পুত্র লক্ষ্মণ সেন যে কল্যাণ শেখরেরর একশত বছর পূর্বেকার শাসক ছিলেন, একথা অনস্বীকার্য্য।
চন্দন শেখর

চন্দন শেখর পঞ্চকোট রাজ্য শাসনকারী শেখর রাজবংশের বাহান্নতম রাজা ছিলেন।
চন্দন শেখর পঞ্চকোট রাজ্য শাসনকারী শেখর রাজবংশের একান্নতম রাজা কল্যাণ শেখরের জ্যেষ্ঠ পুত্র ছিলেন। তিনি ১৩১৬ খ্রিষ্টাব্দ হতে ১৩৪৭ খ্রিষ্টাব্দ পর্য্যন্ত রাজ্য শাসন করেন। দ্বিতীয় পুরন্দর শেখর নামক তার এক পুত্র ছিল।
দ্বিতীয় পুরন্দর শেখর

দ্বিতীয় পুরন্দর শেখর পঞ্চকোট রাজ্য শাসনকারী শেখর রাজবংশের তিপ্পান্নতম রাজা ছিলেন।
দ্বিতীয় পুরন্দর শেখর পঞ্চকোট রাজ্য শাসনকারী শেখর রাজবংশের বাহান্নতম রাজা চন্দন শেখরের পুত্র ছিলেন। তিনি ১৩৪৭ খ্রিস্টাব্দ হতে ১৩৮৮ খ্রিস্টাব্দ পর্য্যন্ত রাজ্য শাসন করেন। দ্বিতীয় রামচন্দ্র শেখর, ভরত শেখর, লক্ষ্মণ শেখর ও শত্রুঘ্ন শেখর নামক তাঁর চার পুত্র ছিল।
দ্বিতীয় রামচন্দ্র শেখর

দ্বিতীয় রামচন্দ্র শেখর পঞ্চকোট রাজ্য শাসনকারী শেখর রাজবংশের চুয়ান্নতম রাজা ছিলেন।
দ্বিতীয় রামচন্দ্র শেখর পঞ্চকোট রাজ্য শাসনকারী শেখর রাজবংশের তিপ্পান্নতম রাজা দ্বিতীয় পুরন্দর শেখরের জ্যেষ্ঠ পুত্র ছিলেন। তিনি ১৩৮৮ খ্রিষ্টাব্দ হতে ১৪২৭ খ্রিষ্টাব্দ পর্য্যন্ত "হরিনারায়ণ" উপাধি গ্রহণ করে রাজ্য শাসন করেন। দ্বিতীয় রাঘব শেখর ও পীতাম্বর শেখর নামক তার দুই পুত্র ছিল।
দ্বিতীয় রাঘব শেখর

দ্বিতীয় রাঘব শেখর পঞ্চকোট রাজ্য শাসনকারী শেখর রাজবংশের পঞ্চান্নতম রাজা ছিলেন।
দ্বিতীয় রাঘব শেখর পঞ্চকোট রাজ্য শাসনকারী শেখর রাজবংশের চুয়ান্নতম রাজা দ্বিতীয় রামচন্দ্র শেখরের জ্যেষ্ঠ পুত্র ছিলেন। তিনি ১৪২৭ খ্রিস্টাব্দ হতে ১৪৭৮ খ্রিস্টাব্দ পর্য্যন্ত "চতুর্গুঞ্জনারায়ণ" উপাধি গ্রহণ করে রাজ্য শাসন করেন। শ্রীনাথ শেখর নামক তার এক পুত্র ছিল।
শ্রীনাথ শেখর

শ্রীনাথ শেখর পঞ্চকোট রাজ্য শাসনকারী শেখর রাজবংশের ছাপ্পান্নতম রাজা ছিলেন।
শ্রীনাথ শেখর পঞ্চকোট রাজ্য শাসনকারী শেখর রাজবংশের পঞ্চান্নতম রাজা দ্বিতীয় রাঘব শেখরের পুত্র ছিলেন। তিনি ১৪৭৮ খ্রিষ্টাব্দ হতে ১৫১৮ খ্রিষ্টাব্দ পর্য্যন্ত "বিষ্ণুনারায়ণ" উপাধি গ্রহণ করে রাজ্য শাসন করেন। হীরালাল শেখর নামক তার এক পুত্র ছিল।
অমৃত মন্দির

অমৃত মন্দির হল বাংলাদেশের উত্তর-পূর্বাঞ্চলের হবিগঞ্জ জেলার লাখাই উপজেলায় অবস্থিত একটি মন্দির ও আশ্রম।
অমৃত মন্দিরটি বাংলাদেশের হবিগঞ্জ জেলার লাখাই উপজেলার বামৈ ইউনিয়নের কাটিহারা মৌজার বামৈ গ্রামে অবস্থিত।
ঠাকুর দয়ানন্দ দেব কর্তৃক এই মন্দিরটি ১৯১৮ সালে প্রতিষ্ঠা করা হয়।
হীরালাল শেখর

হীরালাল শেখর পঞ্চকোট রাজ্য শাসনকারী শেখর রাজবংশের সাতান্নতম রাজা ছিলেন।
হীরালাল শেখর পঞ্চকোট রাজ্য শাসনকারী শেখর রাজবংশের ছাপ্পান্নতম রাজা শ্রীনাথ শেখরের পুত্র ছিলেন। তিনি ১৫১৮ খ্রিস্টাব্দ হতে ১৫৬০ খ্রিস্টাব্দ পর্য্যন্ত "গণেশনারায়ণ" উপাধি গ্রহণ করে রাজ্য শাসন করেন। দ্বিতীয় জগমোহন শেখর, কালীদাস শেখর ও পুরুষোত্তম শেখর নামক তাঁর তিন পুত্র ছিল।
পারাকাস সংস্কৃতি

পারাকাস সংস্কৃতি দক্ষিণ আমেরিকার একটি প্রাচীন সংস্কৃতি। বর্তমান পেরুর পশ্চিমে দীর্ঘ প্রশান্ত মহাসাগরীয় উপকূলের দক্ষিণ অংশে "পারাকাস উপদ্বীপ" সংলগ্ন ইকা অঞ্চলে মোটামুটি খ্রিস্টপূর্ব ৯০০ থেকে ১০০ অব্দের মধ্যে বিকশিত যে সংস্কৃতির নজির পাওয়া যায়, তাই ঐতিহাসিকদের কাছে "পারাকাস সংস্কৃতি" নামে পরিচিত। পারাকাস উপদ্বীপে প্রাপ্ত ধ্বংসাবশেষগুলো থেকেই এই সংস্কৃতির মানুষের সম্পর্কে সবচেয়ে বেশি জানতে পারা গেছে। ১৯২০'র দশকে বিখ্যাত পেরুভীয় প্রত্নতত্ত্ববিদ হুলিও তেলিও প্রথম এই সংস্কৃতির বিষয়ে অনুসন্ধান চালান। বড় বড় কবরস্থানে একসাথে অনেক মৃতদেহর সৎকার করা, মৃতদেহকে মমি করে রাখা, জলসেচের জন্য কাটা খালের বিন্যাস, সোনা পিটিয়ে তৈরি অলঙ্কার ও মুখোশ, অবসিডিয়ান ছুরি, মৃৎপাত্র এবং উন্নত রঙীন ও জটিল বয়নশিল্প এই সংস্কৃতির বিশেষ বৈশিষ্ট্য।
ইকা উপত্যকা অঞ্চলে পারাকাস সংস্কৃতির মানুষদের বসবাস কালেই যতদূর সম্ভব উত্তর থেকে খ্রিস্টপূর্ব ১৫০ অব্দ নাগাদ এক নতুন সংস্কৃতির মানুষদের ঐ উপত্যকায় আগমণ ঘটে। এরপর অন্তত এক প্রজন্ম বা তার কিছু বেশি সময়কাল পারাকাস উপদ্বীপ ও ইকা উপত্যকা, দুই অঞ্চলেই এই দুই সংস্কৃতির মানুষই পাশাপাশি বসবাস করতে থাকে। এই নতুন সংস্কৃতির মানুষদের "টোপারা" বলে অভিহিত করা হয়। "পারাকাস" ও "টোপারা" সংস্কৃতির মধ্যে মিশ্রণের ফলেই পরবর্তী নাজকা সংস্কৃতির উদ্ভব ঘটে। পারাকাসদের সুক্ষ বয়নশিল্প ও মৃৎশিল্পের দক্ষতা এই নতুন সংস্কৃতিতেও গৃহীত হয়। যদিও পারাকাসদের বয়নশিল্পের যা কিছু নিদর্শন শুষ্ক উপকূল অঞ্চল থেকেই বেশি পাওয়া গেছে, সাম্প্রতিক গবেষণায় যথেষ্ট প্রমাণ পাওয়া গেছে যে এই সংস্কৃতির মানুষদের আন্দিজ পর্বতের উচ্চভূমিতেও যাতায়াত ছিল। সেখানেও তারা বসতি স্থাপনও করেছিল।
সুমথনাথ ঘোষ

সুমথনাথ ঘোষ (১ সেপ্টেম্বর ১৯১২ - ১০ এপ্রিল, ১৯৮৪) ছিলেন একজন প্রখ্যাত ভারতীয় বাঙালি লেখক, প্রকাশক, অনুবাদক জনপ্রিয় ঔপন্যাসিক ও ছোটগল্পকার। একশোরও বেশি বই লিখেছেন সুমথনাথ৷ তার প্রথম উপন্যাস 'সুদূরের পিয়াসী' ১৯৪১ খ্রিস্টাব্দে এবং প্রথম গল্পসংগ্রহ 'জটিলতা'১৯৪২ খ্রিস্টাব্দে প্রকাশিত হয়। ‘বাঁকা স্রোত’ প্রকাশিত হয় ১৯৪৩ খ্রিস্টাব্দে৷ ১৯৩৪-এর মার্চে ঘনিষ্ট বন্ধু ও সুসাহিত্যিক গজেন্দ্রকুমার মিত্রের সঙ্গে যৌথভাবে তিনি প্রতিষ্ঠা করেন ‘মিত্র ও ঘোষ প্রকাশনা’ সংস্থা৷ শিশু-কিশোরদের জন্য তিনি লিখেছেন ‘মোহন সিং-এর বাঁশি’, ‘ছোটদের বিশ্বসাহিত্য’ প্রভৃতি। তার অনুবাদ গ্রন্থের মধ্যে রয়েছে আলেকজেন্ডার দুমার ‘থ্রি মাস্কেটিয়ার্স’, ওয়াল্টার স্কটের ‘আইভ্যান হো’, চার্লস ডিকেন্সের ‘ডেভিড কপারফিল্ড’ প্রভৃতি।
তার লিখিত ভ্রমণকাহিনি, উপন্যাস সুদূরের পিয়াসী, বাঁকা স্রোত, প্রভৃতি বাংলা সাহিত্যে বিশেষ আলোড়ন তুলতে সক্ষম হয়েছিলো।
গজেন্দ্রকুমার মিত্রের সঙ্গে মাসিক সাহিত্য পত্রিকা তিনি 'কথাসাহিত্য' শুরু করেন।
গজেন্দ্রকুমার মিত্র

গজেন্দ্রকুমার মিত্র (জন্ম: ১১ নভেম্বর ১৯০৮ - মৃত্যু: ১৬ অক্টোবর ১৯৯৪) ছিলেন একজন প্রখ্যাত ভারতীয় বাঙালি লেখক, প্রকাশক ও অনুবাদক। রবীন্দ্র-শরৎ উত্তর বাংলা সাহিত্যে বিভূতিভূষণ-তারাশঙ্করের পর বাঙালী মধ্যবিত্ত সমাজকে উপজীব্য করে যে সকল কথাসাহিত্যিক সার্থক সাহিত্য সৃষ্টি করেছেন তাঁদের মধ্যে গজেন্দ্রকুমার মিত্র অন্যতম।
গজেন্দ্রকুমার মিত্রের জন্ম ১৯০৮ খ্রিস্টাব্দের ১১ই নভেম্বর ব্রিটিশ ভারতের কলকাতা শহরে। বাল্যশিক্ষা শুরু হয় কাশীর এংলো-বেঙ্গলী স্কুলে। কলকাতায় ফিরে এসে ঢাকুরিয়া অঞ্চলে গজেন্দ্রকুমার বসবাস শুরু করেন এবং বালিগঞ্জ জগদ্বন্ধু ইনস্টিটিউশনে ভর্তি হন। স্কুল জীবন অতিক্রম করে অতঃপর তিনি সেন্ট জেভিয়ার্স কলেজে ভর্তি হন। আই.এসসি পড়া অসমাপ্ত রেখে বই এর ব্যবসায় যোগ দেন। ১৯৩৬ খ্রিস্টাব্দে বন্ধু সুমথনাথ ঘোষের সঙ্গে কলকাতায় "মিত্র ও ঘোষ" নামক বিখ্যাত প্রকাশনা সংস্থা স্থাপন করেন। ১৯৪০ সাল পর্যন্ত্ বই বিক্রি করেছেন গজেন্দ্রকুমার।
স্কুল শিক্ষা সমাপ্তির কিছু পরেই বন্ধু সুমথনাথের সঙ্গে মাসিক সাহিত্যিক পত্রিকা 'কথাসাহিত্য' শুরু করেন। গজেন্দ্রকুমারের প্রথম প্রকাশিত উপন্যাস 'মনে ছিল আশা', গল্পগ্রন্থ 'স্ত্রিয়াশ্চরিত্রম' | ১৯৫৯ সালে তার "'কলকাতার কাছেই"' উপন্যাস সাহিত্য অকাদেমি পুরস্কারে সম্মানিত হয়। '"কলকাতার কাছেই"', 'উপকন্ঠে', 'পৌষ-ফাগুনের পালা'-এই ট্রিলজিকে (ত্রয়ী উপন্যাস) আধুনিক বাংলা কথাসাহিত্যের অন্যতম উল্লেখযোগ্য উপন্যাস বলে গণ্য করা হয়। পৌষ-ফাগুনের পালা ১৯৬৪ সালে রবীন্দ্র পুরস্কার পায়। গজেন্দ্রকুমারের লেখনীর বিচরণক্ষেত্র বিরাট ও ব্যাপক, সামাজিক উপন্যাস, পৌরাণিক উপন্যাস, ঐতিহাসিক উপন্যাস, ছোট গল্প.কিশোর সাহিত্য-সর্বত্র তার অবাধ গতি। সুদীর্ঘ ষাট বছরের অধিককাল ধরে তার কয়েক হাজার ছোটগল্প ও পঞ্চাশটিরও বেশি উপন্যাস প্রকাশিত হয়েছে। অন্যান্য উপন্যাস গ্রন্থ গুলি হল -
ছোটদের জন্য 'রামায়ণ'
আত্মজীবনীমূলক গ্রন্থ-
১৯৯৪ সালের ১৬ অক্টোবর তার তিরোধান ঘটে।
সিরিলীয় লিপি

সিরিলীয় লিপি একটি অশব্দীয় বর্ণমালা লিপি যা ভৌগলিকভাবে পূর্ব ইউরোপ, উত্তর এশিয়া ও মধ্য এশিয়া এলাকায় ব্যবহৃত হয়। সিরিলীয় লিপি বর্তমানে ১২টি দেশের জাতীয় লিপি এবং বিশ্বে সর্বাধিক ব্যবহৃত লিখন পদ্ধতির মধ্যে ৫ম।
২০১১ সালের হিসেব অনুযায়ী সারা পৃথিবীতে এবং বিশেষত ইউরেশিয়ায় ২৫ কোটি ২০ লক্ষ মানুষ তাদের নিজ নিজ ভাষার স্বীকৃত লিপি হিসেবে এই লিপি ব্যবহার করে থাকে। তবে এদের মধ্যে অর্ধেকেরও বেশি রুশ।
সেন্ট সিরিলের অনুগামীদের দ্বারা এই লিপিটি জনপ্রিয়করণের কারণে তারা এই লিপিটি "সিরিলীয় লিপি" নাম প্রচার করেন এবং যেহেতু এই লিপিটি প্রধান ব্যবহার রুশ ভাষায় করা হয়, এই লিপিটিকে ভুলবশত রুশীয় লিপি বা রুশ লিপি-ও বলা হয়। তবে সেন্ট সিরিলের অনুগামীগণ বুলগেরীয় ছিলেন এবং সিরিলীয় লিপি প্রণয়ন ও পরিমার্জনের কাজ বুলগেরিয়াতে করা হয়েছিল, এই হিসাবে লিপিটিকে রুশীয় লিপি না বলে বুলগেরীয় লিপি বলা বেশি যুক্তিযুক্ত।
সিরিলীয় লিপি স্থানীয়ভাবে এবং প্রধানত রুশ ভাষা দ্বারা ব্যবহার করা হয় বলে, সোভিয়েত ইউনিয়ন আমলে সমগ্র সোভিয়েত অঞ্চলে সিরিলীয় লিপি ছিল বহুলপ্রচলিত।
১৯৯১ সালে সোভিয়েত ইউনিয়ন ভেঙে যাওয়ার পরেও রুশ ভাষা ছাড়াও, অন্যান্য সাবেক সোভিয়েত প্রজাতন্ত্রগুলির ভাষাতেও বর্তমান পর্যন্ত ব্যবহার অব্যাহত রয়েছে।
সিরিলীয় লিপিটি আন্তর্জাতিক মহাকাশ স্টেশনে ২টি কার্যকর লিপিতে একটি। ২০০৭ সালে ইউরোপীয় ইউনিয়নে বুলগেরিয়া যুক্ত হবার কারণে, সিরিলীয় লিপিটি বর্তমানে ইউরোপীয় ইউনিয়নেও রোমান লিপি ও গ্রিক লিপির পাশাপাশি অন্যতম সরকারি লিপি হিসাবে যোগ করা হয়েছে।
সিরিলীয় লিপি ব্যবহার হয়ঃ রুশ ভাষা, ইউক্রেনীয় ভাষা, বেলারুশীয় ভাষা, বুলগেরীয় ভাষা, কিরগিজ ভাষা, কাজাখ ভাষা, মঙ্গোলীয় ভাষা, সার্বীয় ভাষা ও তাজিক ভাষায়।
কিচ্ছু ভাষা পূর্বে সিরিলীয় লিপির ব্যবহার করত, এখন করে না, যেমনঃ তাতার ভাষা, উজবেক ভাষা, আজারবাইজানি ভাষা, রুমানীয় ভাষা ও তুর্কমেনীয় ভাষা।
এই বর্ণগুলি (৩৩টি) আধুনিক রুশ ভাষায় ব্যবহৃতঃ
ভারতীয় সংখ্যা পদ্ধতি

ভারতীয় সংখ্যা পদ্ধতি ভারতসহ বাংলাদেশ, নেপাল, পাকিস্তান এবং শ্রীলঙ্কায় ব্যবহৃত হয়। এটা বৈদিক সংখ্যা পদ্ধতির অনুকরণে চলে যাতে ৯,৯৯৯ এর থেকে বড় সংখ্যাকে দুই-তিন অঙ্কের অংশে ভাগ করা হয় যা বহির্বিশ্বে প্রচলিত শুধুমাত্র তিন অঙ্কের অংশ থেকে আলাদা।
আরবি এবং ভারতীয় সংখ্যা পদ্ধতিকে নিচের মত করে সম্পর্কিত করা যায় :
১ লক্ষ/লাখ (১,০০,০০০) = ১০০ হাজার (১০০,০০০)
১ কোটি/ক্রোর (১,০০,০০,০০০) = ১০ মিলিয়ন (১০,০০০,০০০)
ইয়ান জনসন

ইয়ান উইলিয়াম গেডেস জনসন, (; জন্ম: ৮ ডিসেম্বর, ১৯১৭ - মৃত্যু: ৯ অক্টোবর, ১৯৯৮) ভিক্টোরিয়ার উত্তর মেলবোর্নে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৬ থেকে ১৯৫৬ মেয়াদে অস্ট্রেলিয়া ক্রিকেট দলের নিয়মিত সদস্য ছিলেন তিনি। এছাড়াও, অস্ট্রেলিয়া দলকে টেস্টে নেতৃত্ব দিয়েছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেন। দলে তিনি মূলতঃ অফ ব্রেক বোলিং করতেন। পাশাপাশি নিচেরসারির কার্যকরী ব্যাটসম্যান হিসেবেও ভূমিকা রেখেছেন ইয়ান জনসন।
তার বাবা উইলিয়াম জনসন মদ ও স্পিরিট বিক্রেতাসহ প্রথম-শ্রেণীর ক্রিকেটার ছিলেন। এছাড়াও তিনি ১৯২৪-২৫ মৌসুমে ভিক্টোরিয়ান বুশর‌্যাঞ্জার্সের পক্ষে প্রথম-শ্রেণীর ক্রিকেটে অংশ নেন। এরপর তিনি অস্ট্রেলিয়া টেস্ট দলের নির্বাচকমণ্ডলীর সদস্য হন। বিদ্যালয়ে থাকাকালীন ইয়ান জনসন বেশ কিছু ক্রীড়ায় পারদর্শী ছিলেন। মিডল পার্ক স্টেট স্কুলের পক্ষে অ্যাথলেটিক্স, অস্ট্রেলীয় রুলস ফুটবলসহ উইকেট-রক্ষকের দায়িত্ব পালন করতেন। ১৯৩৬ সালে ভিক্টোরীয় শৌখিন স্কোয়াশ চ্যাম্পিয়ন হন। কিন্তু ক্রিকেটের প্রতিই তিনি অধিক অনুরক্ত ছিলেন। ১৯৩৪-৩৫ মৌসুমে ১৬ বছর বয়সে ওয়েসলি কলেজের ছাত্র থাকাকালীন সাউথ মেলবোর্ন ক্রিকেট ক্লাব প্রথম একাদশের পক্ষে প্রথম খেলায় অংশ নেন।
১৭ বছর বয়সে ১৯৩৫-৩৬ মৌসুমে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার। কিন্তু, ১৯৩৯-৪০ মৌসুম পর্যন্ত দলের নিয়মিত সদস্য হতে পারেননি। দ্বিতীয় বিশ্বযুদ্ধের কারণে তার খেলোয়াড়ী জীবনে ব্যাঘাত ঘটে। এ সময় রাজকীয় অস্ট্রেলীয় বিমান বাহিনীতে পাইলট হিসেবে কাজ করেন ও পরবর্তীকালে ফ্লাইট ইন্সট্রাক্টর হন। চাকরি ছেড়ে দিয়ে পুনরায় খেলোয়াড়ী জীবনে ফিরে আসেন।
নিউজিল্যান্ড সফরে অস্ট্রেলিয়া দলের সদস্য মনোনীত হন ও সেখানেই তার টেস্ট অভিষেক হয়। এরপর ১৯৪৮ সালে ডন ব্র্যাডম্যানের ‘অপরাজেয় দলের’ অন্যতম সদস্য ছিলেন। ঐ দলটি ইংল্যান্ড সফরে অপরাজিত অবস্থায় দেশে ফিরে। দলের নিয়মিত সদস্য হওয়া স্বত্ত্বেও ১৯৫৩ সালের ইংল্যান্ড সফরে অস্ট্রেলিয়া দল থেকে তাকে বাদ দেয়া হয়।
নিয়মিত অধিনায়ক লিন্ডসে হ্যাসেটের অবসর গ্রহণের কারণে তিনি অস্ট্রেলিয়া দলের অধিনায়ক হিসেবে মনোনীত হন। কিন্তু এ মনোনয়নটি গ্রহণযোগ্যতা পায়নি। তার কিছু দলীয় সঙ্গী ও সমর্থকগণ মনে করেছিলেন যে, এ পদের জন্য কিথ মিলারই যথোপযুক্ত ছিলেন। অধিনায়ক হিসেবে প্রথম টেস্ট সিরিজে শক্তিশালী ইংল্যান্ড দলের কাছে নিজ দেশে পরাজিত হয় তার দল। ওয়েস্ট ইন্ডিজ সফরে জনসন নিজের কৃতিত্ব তুলে ধরেন। অস্ট্রেলিয়া খুব সহজেই টেস্ট সিরিজ জয় করে। কিন্তু ইংল্যান্ডে অনুষ্ঠিত ১৯৫৬ মৌসুমের অ্যাশেজ সিরিজে পরাজিত হয়। ভারতীয় উপমহাদেশে অস্ট্রেলিয়ার প্রথম টেস্ট সফরের মাধ্যমে জনসনের টেস্ট জীবনের সমাপ্তি ঘটে। ভারতের বিপক্ষে টেস্ট সিরিজ জয়ের পর পাকিস্তানের বিপক্ষে দু’দেশের মধ্যকার অভিষেক টেস্ট সিরিজের একমাত্র টেস্টে অস্ট্রেলিয়া পরাজিত হয়েছিল। অস্ট্রেলিয়ায় ফিরে আসার পর ৩৯ বছর বয়সে সকল স্তরের ক্রিকেট থেকে অবসর নেন তিনি।
আলিয়া খাসিয়াপুঞ্জী

আলিয়া খাসিয়াপুঞ্জী বাংলাদেশের হবিগঞ্জ জেলার বাহুবল উপজেলার খাসিয়া জনগোষ্ঠীর একটি ক্ষুদ্র পুঞ্জী (আবাসন) এলাকা। এটি বাহুবল এলাকার অন্যতম প্রধান দর্শনীয় স্থান।
আলিয়া খাসিয়াপুঞ্জীটি বাংলাদেশের উত্তর-পূর্বাঞ্চলের সিলেট বিভাগের হবিগঞ্জ জেলার বাহুবল উপজেলার ভাদেশ্বর ইউনিয়নের অন্তর্ভুক্ত। ঢাকা-সিলেট পুরাতন মহাসড়কের মিরপুর-শ্রীমঙ্গলের মধ্যবর্তী 'মুছাই' নামক স্থান থেকে ১ কি: মি: ভিতরে এই গ্রামটি।
জার্মান-ফরাসি বার্ষিকী

জার্মান-ফরাসি বার্ষিকী () ছিলো কার্ল মার্কস এবং আর্নল্ড রুজ সম্পাদিত প্যারিস থেকে প্রকাশিত একটি বার্ষিকী। এই জার্নালেই মার্কস তাঁর বিখ্যাত "ইহুদি প্রশ্নে" আলোচনাটি প্রকাশ করেছিলেন। এই জার্নালটি "রাইনিশা ৎসাইটুং"-এর (Rheinische Zeitung) সেন্সরশিপের প্রতিক্রিয়ায় চালু করা হয়েছিলো। ১৮৪৪ সালের ফেব্রুয়ারিতে এর কেবল দুটি সংখ্যার একটি ইস্যুই প্রকাশিত হয়েছিলো। জার্নালটির প্রকাশ অনিয়মিত ছিলো; এর কারণ ছিলো বুর্জোয়া র‍্যাডিকাল রুজের সাথে মার্কসের নীতির পার্থক্য এবং জার্নালটিকে জার্মানিতে পাচার করে পাঠানোর জটিলতা।
পঞ্চগড়-১

পঞ্চগড়-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সর্ব উত্তরের জেলা পঞ্চগড়ে অবস্থিত জাতীয় সংসদের ১নং ও জেলার ১ম আসন।
পঞ্চগড়-১ আসনটি পঞ্চগড় জেলার পঞ্চগড় সদর উপজেলা, তেতুলিয়া উপজেলা ও আটোয়ারী উপজেলা নিয়ে গঠিত।
পঞ্চগড়-১ নির্বাচনী এলাকা ১৯৮৪ সালে গঠিত হয়, যখন বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাঁও ও পঞ্চগড়) জেলায় ভাগ করা হয়েছিল।
পঞ্চগড়-২

পঞ্চগড়-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সর্ব উত্তরের জেলা পঞ্চগড়ে অবস্থিত।
পঞ্চগড়-২ আসনটি পঞ্চগড় জেলার দেবীগঞ্জ উপজেলা ও বোদা উপজেলা নিয়ে গঠিত।
পঞ্চগড়-২ নির্বাচনী এলাকা ১৯৮৪ সালে গঠিত হয়, যখন বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাঁও ও পঞ্চগড়) জেলায় ভাগ করা হয়েছিল।
শংকরপাশা শাহী মসজিদ

উচাইল শংকরপাশা শাহী জামে মসজিদ বাংলাদেশের হবিগঞ্জ জেলায় অবস্থিত একটি প্রাচীন মসজিদ, যা পঞ্চদশ শতাব্দীতে নির্মিত হয়।
এই শাহী মসজিদটি বাংলাদেশের উত্তর পূর্বাঞ্চলের সিলেট বিভাগের হবিগঞ্জ জেলার সদর উপজেলার রাজিউরা ইউনিয়নের শংকরপাশা গ্রামে অবস্থিত।
উৎকীর্ণ শিলালিপি থেকে জানা যায় যে, ১৫১৩ সালে নির্মাণ কাজ সমাপ্ত হওয়া এই মসজিদটি নির্মাণ করেন সুলতান আলাউদ্দিন হোসেন শাহের প্রশাসনিক কর্মকর্তা শাহ মজলিশ আমিন; মসজিদের পাশেই আছে তার মাজার। কালের বিবর্তনে এক সময় মসজিদ সংলগ্ন এলাকা বিরান ভূমিতে পরিণত হয়ে জঙ্গলবেষ্টিত হয়ে পড়লেও পরবর্তীকালে এলাকায় জনবসতি গড়ে উঠলে জঙ্গলে আবাদ করতে গিয়ে বের হয়ে আসে মসজিদটি।
এটি একটি এক চালা ভবন। ভবনটি দৈর্ঘ্য ও প্রস্থ একই মাপের, যা ২১ ফুট ৬ ইঞ্চি। এর সম্মুখের বারান্দাটির প্রস্থ তিন ফুটের সামান্য বেশি। এতে চারটি গম্বুজ রয়েছে; মূল ভবনের উপর একটি বিশাল গম্বুজ এবং বারান্দার উপর রয়েছে তিনটি ছোট গম্বুজ। মসজিদটিতে মোট ১৫টি দরজা ও জানালা রয়েছে যা পরস্পর সমান আকৃতির প্রায়। পূর্ব-উত্তর-দক্ষিণ - এই তিন দিকের দেয়ালের পুরুত্ব প্রায় পাঁচ ফুট এবং পশ্চিমেরটি প্রায় দশ ফুট। এতে মোট ছয়টি কারুকার্য শোভিত স্তম্ভ আছে প্রধান কক্ষের চারকোণে ও বারান্দার দুই কোণে। উপরের ছাদ আর প্রধান প্রাচীরের কার্নিশ বাঁকানোভাবে নির্মিত। মসজিদের দক্ষিণ পার্শ্বে একটি বড় দীঘি রয়েছে।
পিণ্ডারী হিমবাহ

পিণ্ডারী হিমবাহ হিমালয়ের কুমায়ুনের উপরিভাগে এবং নন্দা কোট ও নন্দা দেবীর উত্তর-পূর্বের একটি হিমবাহ। এই হিমবাহটি স্বল্প দূরত্বের জন্য (প্রায় ) দক্ষিণদিকে বয়ে পিণ্ডারী নদীর জন্ম দেয়, যা গাড়োয়াল জেলার কর্ণপ্রয়াগে গিয়ে অলকানন্দা নদীতে মিশেছে।
হিমবাহ পৌছতে সং, লোহারক্ষেত ইত্যাদি গ্রাম পার করে ঢাকুরি গিরিবর্ত্ম অতিক্রম করতে হয়। সেখান থেকে খাতি(সর্বশেষ বসতিপূর্ণ গ্রাম এই পথে), দোয়ালি,ফুরকিয়া গ্রাম এবং সর্বশেষ জিরো পয়েন্টে এসে পদযাত্রা শেষ হয়। যদিও বেশীরভাগ পথটি পিণ্ডারী নদীর পাশ দিয়ে তাও খাতি অবধি নদী বেশিরভাগ সময়ই দেখতে পাওয়া যায় না।
পিণ্ডারী হিমবাহ ট্রেলটি একটি লম্বা যাতায়াতের ট্রেক; এটি নির্বিঘ্নে ও স্বাভাবিক গতিতে অতিক্রম করতে সাধারণত ৬ দিন সময় দরকার হয়।
 পিন্ডারী হিমবাহের উপর বিভিন্ন সমীক্ষা ও উল্লেখযোগ্য তথ্য আছে।১৯০৬ সালে প্রথম জরিপ G.de P.Cotter দ্বারা সম্পন্ন হয়।১৯৫৮ সালে আন্তর্জাতিক জিওফিজিকাল বর্ষ উপলক্ষে অম্বর পি তিওয়ারি ও জাংপাঙ্গির দ্বারা পরবর্তী জরিপ সম্পন্ন হয়।তারা হিমবাহের স্নাউটের পশ্চাদপসরণ সম্পর্কে লিপিবদ্ধ করেন। 
স্নাউট, একটি হিমবাহ প্রান্ত (অঙ্গুলী, বা চঞ্চুর মত) যেটি একটি হিমবাহের যে কোন নির্দিষ্ট বিন্দুতে শেষ হয়।হিমবাহ পর্যবেক্ষকের কাছে নিশ্চল মনে হলেও,বাস্তবে হিমবাহ অবিরাম সচল হয় এবং হিমবাহ টার্মিনাসটি সবসময় অগ্রসর বা অপসৃত হয়।১৯৬৬ সালের অভিযানে আরও এর পশ্চাদপসরণ লিপিবদ্ধ করা হয়।
আসিফ করিম (ক্রিকেটার)

আসিফ ইউসুফ করিম (জন্ম: ১৫ ডিসেম্বর, ১৯৬৩) মোম্বাসায় জন্মগ্রহণকারী কেনিয়ার সাবেক ক্রিকেটার। কেনিয়া ক্রিকেট দলের অন্যতম সদস্য ছিলেন তিনি। ভারতীয় বংশোদ্ভূত আসিফ করিম নিজেকে দলের নিম্নসারির কার্যকরী ব্যাটসম্যান হিসেবে প্রতিষ্ঠা করলেও তিনি মূলতঃ বামহাতি স্পিনার হিসেবে দলে ভূমিকা রাখেন। প্রায়শঃই তাকে টেস্টখেলুড়ে দেশের বাইরে অন্যতম সেরা ক্রিকেটার হিসেবে গণ্য করা হয়ে থাকে। এছাড়াও তিনি জাতীয় দলের পক্ষে একদিনের আন্তর্জাতিক ও ডেভিস কাপের প্রতিযোগিতায় অধিনায়কের দায়িত্ব পালন করেছেন।
কেনিয়ার এক ক্রীড়ামোদী পরিবারে আসিফ করিমের জন্ম। তার পিতা ইউসুফ করিম কেনিয়ার খ্যাতনামা টেনিস খেলোয়াড়সহ ক্রিকেটার ছিলেন। তরুণ বয়সে টেনিসে বৃত্তি নিয়ে মার্কিন যুক্তরাষ্ট্র গমন করেন।
ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপ শেষে অবসরের ঘোষণা দেন। কিন্তু, দক্ষিণ আফ্রিকায় অনুষ্ঠিত ২০০৩ সালের ক্রিকেট বিশ্বকাপে দলের শক্তি বৃদ্ধিকল্পে পুনরায় অংশগ্রহণ করেন। ঐ প্রতিযোগিতায় প্রথম টেস্টখেলুড়ে দেশবিহীন অবস্থায় কেনিয়া দল সেমি-ফাইনালে খেলার সুযোগ পায়। সুপার সিক্সের খেলায় অস্ট্রেলিয়ার বিপক্ষে করিম বোলিং পরিসংখ্যান করেন ৮-৬-২-৩ যা তাকে ম্যান অব দ্য ম্যাচের পুরস্কার পেতে সহায়তা করে। নিজের সর্বশেষ ওডিআইয়ে বিশ্বকাপের সেমি-ফাইনালে ভারতের কাছে হেরে যায় তার দল। এরপর খেলার জগৎ থেকে অবসর নেন।
ডেভিস কাপে মিশরের বিপক্ষে কেনিয়ার প্রতিনিধিত্ব করে তিন খেলায় অংশ নেন। ১৯৮৮ সালে ডেভিস কাপের প্রতিযোগিতায় মিশরের বিপক্ষে অংশগ্রহণ করেন। তিনি দুটি একক ও একটি দ্বৈত খেলায় অংশ নিয়েছিলেন।
২০১৫–১৬ জিম্বাবুয়ে ক্রিকেট দলের বাংলাদেশ সফর

জিম্বাবুয়ে ক্রিকেট দল ৫ নভেম্বর ২০১৫ থেকে ১৫ নভেম্বর ২০১৫ পর্যন্ত বাংলাদেশ সফর করে। সফরটি তিনটি একদিনের আন্তর্জাতিক (ওয়ানডে), দুটি টি২০ আন্তর্জাতিক এবং একটি অনুশীলন ম্যাচে নিয়ে গঠিত ছিল।
মূল সময়সূচী মোতাবেক, জিম্বাবুয়ে ক্রিকেট দল ১১ জানুয়ারি থেকে ১৮ জানুয়ারি, ২০১৬ তারিখ পর্যন্ত বাংলাদেশ সফর করার কথা ছিল। সেই সফরে দলটি বাংলাদেশের বিপক্ষে তিনটি টেস্ট, পাঁচটি একদিনের আন্তর্জাতিক ও তিনটি টুয়েন্টি২০ আন্তর্জাতিকে অংশ নেয়ার কথা ছিল। কিন্তু বাংলাদেশ ক্রিকেট দলের বিশ্ব টুয়েন্টি২০ ও এশিয়া কাপ প্রতিযোগিতায় অংশগ্রহণের প্রস্তুতি নেয়ার কারণেই সেই সফর কাট-ছাট করে বাংলাদেশ ক্রিকেট বোর্ড কর্তৃপক্ষ দুইটি টেস্ট, তিনটি একদিনের আন্তর্জাতিক ও তিনটি টুয়েন্টি২০ আন্তর্জাতিক আয়োজনের সিদ্ধান্ত নিয়েছিল।
অবশ্য, ১৬ অক্টোবর ২০১৫ তারিখে বিসিবি ঘোষণা করে যে জিম্বাবুয়ে ক্রিকেট দল নভেম্বরে ওয়ানডে ও টি-২০ ম্যাচ খেলবে এবং সিরিজটি বিপিএল ২০১৫ শুরু হওয়ার আগেই অনুষ্ঠিত হবে। পরে ২১ অক্টোবর বিসিবি সফরের জন্য তারিখসমূহ নিশ্চিত করে।
এই সফরের একদিনের আন্তর্জাতিক সিরিজটি বাংলাদেশ ৩-০ ব্যবধানে জয়লাভ করে এবং টুয়েন্টি২০ আন্তর্জাতিক সিরিজটি ১-১ সমতায় ড্র হয়।
পাঁজরের আঘাতজনিত কারণে দল থেকে বাদ পড়েন সৌম্য সরকার। তার পরিবর্তে ইমরুল কায়েসকে দলে অন্তর্ভুক্ত করা হয়। সন্তানসম্ভবা স্ত্রীর পাশে থাকতে ৮ নভেম্বর রাতে যুক্তরাষ্ট্রের উদ্দেশ্যে রওনা হন সাকিব আল হাসান। ফলে তার জায়গায় দলে আসেন এনামুল হক বিজয়।
২০১৬ এশিয়া কাপ

২০১৬ এশিয়া কাপ ক্রিকেট এশিয়া কাপ প্রতিযোগিতার ১৩তম আসর। ২৪ ফেব্রুয়ারি থেকে ৬ মার্চ, ২০১৬ তারিখ পর্যন্ত বাংলাদেশে অনুষ্ঠিত হয়। এ নিয়ে বাংলাদেশে পঞ্চমবারের মতো ও ধারাবাহিকভাবে তৃতীয়বারের মতো স্বাগতিক দেশের মর্যাদা পায়। পূর্বে এ প্রতিযোগিতাটি সংযুক্ত আরব আমিরাতে হবার কথা ছিল। এশিয়া কাপের এ আসরে প্রথমবারের মতো টুয়েন্টি২০ আন্তর্জাতিকের নিয়ম অনুযায়ী ক্রিকেট খেলা অনুষ্ঠিত হয়। পূর্ববর্তী চ্যাম্পিয়ন হিসেবে রয়েছে শ্রীলঙ্কা ক্রিকেট দল। এ প্রতিযোগিতায় টেস্টখেলুড়ে বাংলাদেশ, ভারত, পাকিস্তান ও শ্রীলঙ্কাসহ মূল প্রতিযোগিতা শুরুর পূর্বে ১৯-২২ ফেব্রুয়ারি, ২০১৬ তারিখে অনুষ্ঠিত বাছাইপর্বের মাধ্যমে উত্তীর্ণ সংযুক্ত আরব আমিরাত সহযোগী দেশ হিসেবে অংশ নেয়। মূলতঃ ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের প্রস্তুতিমূলক খেলা হিসেবে অনুষ্ঠিত হয়।
চূড়ান্ত খেলায় বাংলাদেশ ভারতের বিপক্ষে আট উইকেটে পরাজিত হয়। সম্প্রচারসত্ত্বজনিত কারণে প্রতিযোগিতাটি মাইক্রোম্যাক্স এশিয়া কাপ ২০১৬ নামে পরিচিতি পায়।
আঘাতের কারণে মোহাম্মদ শমী পুরোপুরি আরোগ্য লাভ না করায় ভুবনেশ্বর কুমার তার স্থলাভিষিক্ত হন। মাংসপেশীর টান পড়ায় এমএস ধোনি'কে সহায়তার লক্ষ্যে পার্থিব প্যাটেল অন্তর্ভুক্ত হন। ২০১৬ সালের পাকিস্তান সুপার লীগে বাবর আজম ও রুম্মান রইস আঘাত পাওয়ায় মোহাম্মদ সামি ও শারজিল খান পাকিস্তান দলে অন্তর্ভুক্ত হন। শ্রীলঙ্কার বিপক্ষে খেলা চলাকালে মুস্তাফিজুর রহমান আহত হন। তার পরিবর্তে প্রতিযোগিতার বাকী খেলাগুলোয় তামিম ইকবাল অংশগ্রহণ করেন। শ্রীলঙ্কার অধিনায়ক হিসেবে লাসিথ মালিঙ্গাকে রাখা হলেও তিনি কেবলমাত্র তাদের প্রথম খেলায় অংশ নিয়েছেন। দ্বিতীয় ও তৃতীয় খেলায় অ্যাঞ্জেলো ম্যাথিউস এবং চতুর্থ খেলায় দিনেশ চান্দিমাল শেষ খেলায় অধিনায়কের দায়িত্বে ছিলেন।
এপ্রিল, ২০১৫ সালে আন্তর্জাতিক ক্রিকেট কাউন্সিল কর্তৃপক্ষ এশিয়ান ক্রিকেট কাউন্সিলের ক্ষমতা সঙ্কুচিত করলে ঘোষণা করা হয় যে, আসন্ন এশিয়া কাপে আইসিসি’র পরিচালনায় ঘূর্ণায়মান পদ্ধতিতে বিশ্বকাপের সাথে মিল রেখে ওডিআই ও টি২০আই প্রতিযোগিতা হবে। এরফলে ২০১৬ সালের প্রতিযোগিতাটি ২০১৬ সালের টুয়েন্টি২০ ও ২০২০ সালের সালের প্রতিযোগিতাটি ২০২০ সালে টুয়েন্টি২০ প্রতিযোগিতাকে সামনে রেখে টি২০আই অনুযায়ী এবং ২০১৮ ও ২০২২ সালের প্রতিযোগিতাগুলো ২০১৯ ও ২০২৩ সালের ক্রিকেট বিশ্বকাপ উপলক্ষে ওডিআই অনুযায়ী হবে। একই সময়ে ঘোষিত হয় যে, ২০১৬ ও ২০১৮ সালের প্রতিযোগিতায় চারটি টেস্টভূক্ত দেশ ও দু’টি সহযোগী সদস্য দেশ বাছাইপর্বের মাধ্যমে অংশ নিবে।
২০১৫ বিশ্ব অ্যাথলেটিকস চ্যাম্পিয়নশিপ

১৫শ বিশ্ব অ্যাথলেটিক্স চ্যাম্পিয়নশীপ চীনের রাজধানী বেইজিংয়ে অনুষ্ঠিত হয়। ২২-৩০ আগস্ট, ২০১৫ তারিখ পর্যন্ত ‘বার্ড’স নেস্ট’ নামে পরিচিত বেইজিং জাতীয় স্টেডিয়ামে বিশ্ব অ্যাথলেটিকস চ্যাম্পিয়নশিপ প্রতিযোগিতা আয়োজনের ব্যবস্থা রাখা হয়। ২০০৮ সালের গ্রীষ্মকালীন অলিম্পিকের পর এটিই এ স্টেডিয়ামের সর্ববৃহৎ ক্রীড়া আসর।
১৫ মার্চ, ২০১০ তারিখে দরপত্র দাখিলের শেষ দিন অতিবাহিতের পর বেইজিং, লন্ডন ও চরজো - এ তিনটি শহর তাদের প্রার্থীতার কথা ঘোষণা করে। কিন্তু লন্ডন প্রার্থীতা প্রত্যাহার করে ও ২০১৭ সালের প্রতিযোগিতার জন্য পুনরায় দরপত্র দাখিলের আশাবাদ ব্যক্ত করার প্রেক্ষিতে আইএএএফ কর্তৃপক্ষ শহরটিকে পরবর্তী আয়োজকরূপে ঘোষণা করে। ২০ নভেম্বর, ২০১০ তারিখে মোনাকোয় আইএএএফ কাউন্সিলের সভায় বেইজিংকে বিজয়ী প্রার্থীরূপে ঘোষণা করে। পরবর্তীতে প্রতিযোগিতার তারিখ আইএএএফ কাউন্সিলের সভায় অনুমোদিত হয়।
চতুর্ভুজ শিব মন্দির

চতুর্ভুজ শিব মন্দির বাংলাদেশের কুড়িগ্রাম জেলায় অবস্থিত একটি হিন্দু ধর্মীয় প্রাচীন স্থাপনা। এই মন্দিরটির প্রধান বিগ্রহ দেবতা শিব।স্থানীয় অধিবাসীদের কাছে এটি শিবের মঠ নামে পরিচিত।মন্দিরের স্থাপত্যশৈলী বিজয় সেনের "উত্তুঙ্গ দেবমন্দির " সদৃশ। বিজয় সেন ১০৯৭ সনে কামরুপ জয়ের পর অনেক শিবমন্দির নির্মাণ করেন এই মন্দিরের স্থাপত্যশৈলী উক্ত দেবমন্দিরের পরিচায়ক।মন্দিরের মঠ সদৃশ উত্তুঙ্গচূড়া ধ্বসে পরলেও মানুষের মুখে এখনো শিবমঠ হিসেবে পরিচিত। চতুর্ভুজের ঐতিহাসিক এ শিব মন্দিরটি প্রত্নতত্ত্ব অধিদপ্তরের সংরক্ষিত ঘোষিত পুরাকীর্তির তালিকায় প্রজ্ঞাপনে প্রকাশ পায় ১ মার্চ_২০২২ সালে।
এ শিব মন্দিরটি বাংলাদেশের উত্তরাঞ্চলের রংপুর বিভাগের কুড়িগ্রাম জেলার রাজারহাট উপজেলার ছিনাই ইউনিয়নের অন্তর্ভুক্ত চতুর্ভুজ গ্রামের সেনপাড়ায় অবস্হিত।
সেনীয় স্থাপত্যের একটি দুর্লভ নিদর্শন এই মন্দিরটি, এ স্থাপত্যের উচ্চাবচ ভাস্কর্য বাংলাদেশ জাতীয় জাদুঘরে রক্ষিত ১২০০-১৪০০ সনের উচ্চাবচ ভাস্কর্যের সাথে সাদৃশ্যপূর্ণ।
মন্দির গাত্র ভাস্কর্যসমৃদ্ধ ইট দ্বারা নির্মিত। ২০১০ সালে এ মন্দিরের পাশেই মাটি খুরে পাওয়া গেছে আরেকটি স্থাপনার নিদর্শন।
জ্যুড ল

ডেভিড জ্যুড হেওয়ার্থ ল (জন্ম ২৯ ডিসেম্বর ১৯৭২), পেশাগত ভাবে "জ্যুড ল" নামে পরিচিত। তিনি একজন ইংরেজ অভিনেতা, প্রযোজক এবং পরিচালক। তিনি দুটি একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কার মনোনয়ন লাভ করেন এবং চারটি গোল্ডেন গ্লোব পুরস্কার মনোনয়ন লাভ করেন।
ল দক্ষিণ লন্ডনের ল্যুইসেমে জন্ম গ্রহণ করেন। তিনি তার বাব-মায়ের দ্বিতীয় সন্তান। তার বাবা পিটার রবার্ট ল লন্ডনের যুবকতম প্রধান শিক্ষক ছিলেন বলে জুড ল বলে থাকেন। তার এক বোন আছে নাম নাতাশা।
১৯৮৭ সালে জ্যুড ল অভিনয় শুরু করেন ন্যাশনাল ইয়ুথ মিউজিক থিয়েটারে।
১৯৯৯ সালে "দ্য ট্যালেন্টেড মিস্টার রিপলি" ছবির জন্য তিনি স্যাক্সোফোন বাজানো শিখেন। এই ছবিত রেনাটো কারোসোন ও নিকোলা সালের্নোর "তু ভুও ফা লামেরিকানো" গানের জন্য তিনি ম্যাট ডেমন ও ফিওরেল্লোর সাথে যৌথভাবে এমটিভি মুভি পুরস্কারের মনোনয়ন লাভ করেন। তার এই কাজের জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন এবং গোল্ডেন গ্লোব পুরস্কার ও একাডেমি পুরস্কারের মনোনয়ন লাভ করেন।
ঠাকুরগাঁও-১

ঠাকুরগাঁও-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঠাকুরগাঁও জেলায় অবস্থিত জাতীয় সংসদের ৩নং আসন।
ঠাকুরগাঁও-১ আসনটি ঠাকুরগাঁও জেলার ঠাকুরগাঁও সদর উপজেলা নিয়ে গঠিত।
ঠাকুরগাঁও-২

ঠাকুরগাঁও-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঠাকুরগাঁও জেলায় অবস্থিত বাংলাদেশ জাতীয় সংসদের ৪র্থ ও জেলার ২য় সংসদীয় আসন।
ঠাকুরগাঁও-২ আসনটি ঠাকুরগাঁও জেলার বালিয়াডাঙ্গী উপজেলা, হরিপুর উপজেলা এবং রানীশংকাইল উপজেলার ধর্মগড় ইউনিয়ন ও কাশিপুর ইউনিয়ন নিয়ে গঠিত।
ঠাকুরগাঁও-২ নির্বাচনী এলাকা ১৯৮৪ সালে গঠিত হয়, যখন বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাঁও ও পঞ্চগড়) জেলায় ভাগ করা হয়েছিল।
২০১৪ সাধারণ নির্বাচনে বিএনপিসহ বিরোধীদলগুলো নির্বাচন বয়কট করলে আওয়ামী লীগ নেতৃত্বাধীন মহজোট একক নির্বাচন করে, ফলে নির্বাচনে দবিরুল ইসলাম পুনরায় বিনা প্রতিদ্বন্দ্বিতায় সংসদ সদস্য নির্বাচিত হয়।
ঠাকুরগাঁও-৩

ঠাকুরগাঁও-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঠাকুরগাঁও জেলায় অবস্থিত বাংলাদেশ সংসদের ৫ম এবং জেলার ৩য় সংসদীয় আসন।
ঠাকুরগাঁও-৩ ঠাকুরগাঁও জেলার পীরগঞ্জ উপজেলা এবং রানীশংকাইল উপজেলার রানীশংকাইল পৌরসভা ও এ উপজেলার ছয়টি ইউনিয়ন (নেকমরদ ইউনিয়ন, হোসেনগাঁও ইউনিয়ন, লেহেম্বা ইউনিয়ন, বাচোর ইউনিয়ন, রাতোর ইউনিয়ন ও নন্দুয়ার ইউনিয়ন) নিয়ে গঠিত।
ঠাকুরগাঁও-৩ নির্বাচনী এলাকা ১৯৮৪ সালে গঠিত হয়, যখন বৃহত্তর দিনাজপুর জেলাকে বিভক্ত করে তিনটি (দিনাজপুর, ঠাকুরগাঁও ও পঞ্চগড়) জেলায় ভাগ করা হয়েছিল।
নীলফামারী-১

নীলফামারী-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নীলফামারী জেলায় অবস্থিত জাতীয় সংসদের ১২তম এবং জেলার ১ম সংসদীয় আসন।
নীলফামারী-১ আসনটি নীলফামারী জেলার ডিমলা উপজেলা ও ডোমার উপজেলা নিয়ে গঠিত।
নীলফামারী ১ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল। তৎকালীন রংপুর-১ আসন থেকে নীলফামারী-১ সৃষ্টি করা হয়েছিল।
দেওয়ানহাট সিটি কর্পোরেশন কলেজ

দেওয়ানহাট সিটি কর্পোরেশন কলেজ বাংলাদেশের চট্টগ্রাম জেলার একটি উচ্চ মাধ্যমিক স্তরের শিক্ষা প্রতিষ্ঠান। ২০১১ সালে প্রতিষ্ঠিত এই কলেজটি চট্টগ্রাম সিটি কর্পোরেশন দ্বারা পরিচালিত।
২৩ মার্চ-২০১৯, চট্টগ্রাম সিটি কর্পোরেশনের মেয়র আলহাজ্ব আ.জ.ম.নাছির উদ্দীন কলেজে বঙ্গবন্ধু কর্নার উদ্বোধন করেন। এই কর্নারে স্বাধীনতা যুদ্ধের দলিলপত্র ১৬খন্ড, বঙ্গবন্ধুর আত্মজীবনী, বঙ্গবন্ধুর প্রতিকৃতি, বঙ্গবন্ধুর জীবন বৃত্তান্ত, বঙ্গবন্ধুর স্মৃতির পাতার অ্যালবাম এবং প্রধানমন্ত্রীর লেখা বইসহ দু'শতাধিক বই রয়েছে।
দেওয়ানহাট সিটি কর্পোরেশন কলেজটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার ডবলমুরিং থানা এলাকায় অবস্থিত।
নীলফামারী-২

নীলফামারী-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নীলফামারী জেলায় অবস্থিত বাংলাদেশ সংসদের ১৩তম এবং জেলার ২য় সংসদীয় আসন।
নীলফামারী-২ আসনটি নীলফামারী জেলার নীলফামারী সদর উপজেলা নিয়ে গঠিত।
নীলফামারী-২ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল।
২০১৪ সাধারণ নির্বাচনে বিরোধীদলগুলো নির্বাচন বয়কট করলে আওয়ামী লীগ নেতৃত্বাধীন মহজোট একক নির্বাচন করে, ফলে আসাদুজ্জামান নূর পুনরায় বিনা প্রতিদ্বন্দ্বিতায় সংসদ সদস্য নির্বাচিত হয়।
নীলফামারী-৩

নীলফামারী-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নীলফামারী জেলায় অবস্থিত জাতীয় সংসদের ১৪নং আসন।
নীলফামারী-৩ আসনটি নীলফামারী জেলার জলঢাকা উপজেলা নিয়ে গঠিত।
নীলফামারী-৩ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল।
নির্বাচনী এলাকা গঠনের সময় এটি জলঢাকা উপজেলা ও কিশোরগঞ্জ উপজেলার তিনটি ইউনিয়ন পরিষদ (বড়ভিটা ও পুটিমারি ও রণচণ্ডি) নিয়ে গঠিত ছিল। কিন্তু ২০১৮ সাধারণ নির্বাচনে সীমানা পুনরায় নির্ধারিত করে।
নীলফামারী-৪

নীলফামারী-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নীলফামারী জেলায় অবস্থিত জাতীয় সংসদের ১৫ নং আসন।
নীলফামারী-৪ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল। ২০১৮ সালের নির্বাচনের পূর্বে নির্বাচন কমিশন নীলফামারী-৪ ও নীলফামারী-৩ আসনের সীমানা পূর্ণনির্ধারন করে।
২০১৪ সাধারণ নির্বাচনে বিরোধীদলগুলো নির্বাচন বয়কট করলে আওয়ামী লীগ নেতৃত্বাধীন মহজোট এককভাবে নির্বাচন করে, ফলে এ আসনে শওকত চৌধুরী বিনা প্রতিদ্বন্দ্বিতায় সংসদ সদস্য নির্বাচিত হন।
রংপুর-১

রংপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ১৯ নং আসন।
এটি রংপুর জেলার গংগাচড়া উপজেলা এবং রংপুর সিটি কর্পোরেশনের ১, ২, ৩, ৪, ৫, ৬, ৭ ও ৮ ওয়ার্ড নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মসিউর রহমান রাঙ্গা বিনা প্রতিদ্বন্দ্বিতায় নির্বাচিত হন।
১৯৯১ সালের সাধারণ নির্বাচনে হুসেন মুহাম্মদ এরশাদ জেল থেকে পাঁচটি আসনের নির্বাচনে দাড়ান: রংপুর-১, রংপুর-২, রংপুর-৩, রংপুর-৫, ও রংপুর-৬। সবগুলি আসনে জয়লাভের পর তিনি রংপুর-৩ আসনকে প্রতিনিধিত্ব করার বেছে নেন, ফলে বাকি চার আসনে উপ-নির্বাচন অনুষ্ঠিত হয়। ১৯৯১ সালের উপ-নির্বাচনে জাতীয় পার্টির করিমুদ্দিন ভরসা নির্বাচিত হন।
কমলারাণীর দীঘি

কমলারাণীর সাগরদীঘি বাংলাদেশের হবিগঞ্জ জেলার বানিয়াচং উপজেলায় অবস্থিত একটি বৃহদায়তনের জলাধার। ৬৬.০০ একর জমির উপর প্রতিষ্ঠিত এই দীঘিটি আয়তনের দিক থেকে দেশের দ্বিতীয় বৃহত্তম জলাধার হিসাবে স্বীকৃত। এই দীঘিটি খনন করান স্থানীয় সামন্ত রাজা পদ্মনাভ। দেশ-বিদেশে এটি রাণী কমলাবতীর দীঘি, বা বানিয়াচং-এর সাগরদীঘি, বা কমলারাণীর দীঘি অথবা এলাকাবসীর কাছে এটি সাগরদিঘী নামেও বহুল পরিচিত।
কমলারাণীর সাগর দীঘি বাংলাদেশের উত্তর-পূর্বাঞ্চলের সিলেট বিভাগের হবিগঞ্জ জেলার বানিয়াচং উপজেলার বানিয়াচং দক্ষিণ পূর্ব ও বানিয়াচং দক্ষিণ পশ্চিম ইউনিয়ন মিলে অবস্থিত এবং এটি সাগরদীঘি মৌজায় অবস্থিত।
প্রায় দ্বাদশ শতাব্দিতে রাজা পদ্মনাভ প্রজাদের জলকষ্ট নিবারণের জন্য বানিয়াচং গ্রামের মধ্য ভাগে একটি বিশাল দিঘি খনন করেন। এ দিঘি খননের পর পানি না উঠায় স্বপ্নে আদিষ্ট হয়ে রাজা পদ্মনাভের স্ত্রী রাণী কমলাবতী এ দিঘিতে আত্মবিসর্জন দেন বলে একটি উপাখ্যান এ অঞ্চলে প্রচলিত আছে। এ জন্য এ দিঘিকে কমলারাণীর দিঘিও বলা হয়ে থাকে। এ দিঘি নিয়ে বাংলা ছায়াছবিসহ রেডিও মঞ্চ নাটক রচিত হয়েছে। এর পাড়ে বসে পল্লী কবি জসিমউদ্দিন ‘রাণী কমলাবতীর দিঘি’ নামে একটি কবিতা রচনা করেছিলেন। সে কবিতাটি তার ‘সূচয়নী’ কাব্য গ্রন্থে অন্তর্ভুক্ত রয়েছে। এ দিঘিটি বাংলা দেশের দ্বিতীয় বৃহত্তম দিঘি বলে খ্যাতি রয়েছে। ১৯৮৬ সালে দিঘিটি পুনঃখনন করান তৎকালীন মৎস্য ও পশুপালন মন্ত্রী সিরাজুল হোসেন খাঁন।
কবি জসীমউদ্দীন বানিয়াচংয়ে পরিদর্শনে কালে নয়নাভিরাম সাগরদীঘির প্রাকৃতিক পরিবেশ ও সৌন্দর্য্যে মুগ্ধ হয়ে ‘রানী কমলাবতীর দীঘি’ নামে একটি কবিতা লিখেছিলেন, যা তার সূচয়ণী কাব্যগ্রন্থের অন্তর্ভুক্ত।
রংপুর-২

রংপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২০ নং আসন।
রংপুর-২ আসনটি রংপুর জেলার তারাগঞ্জ উপজেলা ও বদরগঞ্জ উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আবুল কালাম মো. আহসানুল হক চৌধুরী বিনা প্রতিদ্বন্দ্বিতায় নির্বাচিত হন।
জুন ১৯৯৬ সালের সাধারণ নির্বাচনে হুসেইন মুহাম্মদ এরশাদ পাঁচটি আসনে দাড়ান: রংপুর-২, রংপুর-৩, রংপুর-৫, রংপুর-৬, ও কুডিগ্রাম-৩। সবগুলি আসনে জয়ী হবার পর, তিনি রংপুর-৩ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপ-নির্বাচন অনুষ্ঠিত হয়। ১৯৯৬ সালের উপ-নির্বাচনে বাংলাদেশ আওয়ামী লীগের আনিসুল হক চৌধুরী নির্বাচিত হন।
১৯৯১ সালের সাধারণ নির্বাচনে হুসেন মুহাম্মদ এরশাদ জেল থেকে পাঁচটি আসনের নির্বাচনে দাড়ান: রংপুর-১, রংপুর-২, রংপুর-৩, রংপুর-৫, ও রংপুর-৬। সবগুলি আসনে জয়লাভের পর তিনি রংপুর-৩ আসনকে প্রতিনিধিত্ব করার বেছে নেন, ফলে বাকি চার আসনে উপ-নির্বাচন অনুষ্ঠিত হয়। ১৯৯১ সালের উপ-নির্বাচনে জাতীয় পার্টির পরিতোষ চক্রবর্তী নির্বাচিত হন।
রংপুর-৩

রংপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২১নং আসন।
এটি রংপুর জেলার সাবেক সদর উপজেলা (সিটি কর্পোরেশন এলাকাসহ) নিয়ে গঠিত।
২০০৮ সালের সাধারণ নির্বাচনে হুসেইন মুহাম্মদ এরশাদ তিনটি আসনে দাড়ান: রংপুর-৩, কুড়িগ্রাম-২ ও ঢাকা-১৭। সবগুলি আসনে জয়ী হবার পর, তিনি ঢাকা-১৭ আসনকে প্রতিনিধিত্ব করার জন্য বেছে নেন; এর ফলে বাকী দুই আসনে উপনির্বাচন অনুষ্ঠিত হয়। এপ্রিল ২০০৯ সালের উপ-নির্বাচনে তার স্ত্রী রওশন এরশাদ আলী নির্বাচিত হন।
রংপুর-৪

রংপুর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২২নং আসন।
রংপুর-৪ আসনটি রংপুর জেলার সাবেক পীরগাছা উপজেলা ও কাউনিয়া উপজেলা নিয়ে গঠিত।
রংপুর-৫

রংপুর-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২৩নং আসন।
রংপুর-৫ আসন রংপুর জেলার মিঠাপুকুর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে এইচ এন আশিকুর রহমান বিনা প্রতিদ্বন্দ্বিতায় নির্বাচিত হন।
জুন ১৯৯৬ সালের সাধারণ নির্বাচনে হুসেইন মুহাম্মদ এরশাদ পাঁচটি আসনে দাড়ান: রংপুর-২, রংপুর-৩, রংপুর-৫, রংপুর-৬, ও কুডিগ্রাম-৩। সবগুলি আসনে জয়ী হবার পর, তিনি রংপুর-৩ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপ-নির্বাচন অনুষ্ঠিত হয়। ১৯৯৬ সালের উপ-নির্বাচনে এইচ এন আশিকুর রহমান নির্বাচিত হন।
১৯৯১ সালের সাধারণ নির্বাচনে হুসেন মুহাম্মদ এরশাদ জেল থেকে পাঁচটি আসনের নির্বাচনে দাড়ান: রংপুর-১, রংপুর-২, রংপুর-৩, রংপুর-৫, ও রংপুর-৬। সবগুলি আসনে জয়লাভের পর তিনি রংপুর-৩ আসনকে প্রতিনিধিত্ব করার বেছে নেন, ফলে বাকি চার আসনে উপ-নির্বাচন অনুষ্ঠিত হয়। ১৯৯১ সালের উপ-নির্বাচনে মিজানুর রহমান চৌধুরী নির্বাচিত হন।
রংপুর-৬

রংপুর-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২৪নং আসন।
রংপুর-৬ আসন রংপুর জেলার পীরগঞ্জ উপজেলা নিয়ে গঠিত।
২০১৪ সালের সাধারণ নির্বাচনে শেখ হাসিনা দুটি আসনের জন্য দাঁড়িয়েছিলেন: রংপুর-৬, এবং গোপালগঞ্জ-৩। নির্বাচনে তিনি সব আসনে জয়ী হন, তবে তিনি গোপালগঞ্জ-৩ আসনকে প্রতিনিধিত্ব করার সিদ্ধান্ত নেন ও অন্যটি ছেড়ে দেন। ফেব্রুয়ারি ২০১৪ সালে উপ-নির্বাচন হবার কথা থাকলেও শিরীন শারমিন চৌধুরী ছাড়া আর কোন প্রার্থী না থাকায় শিরীন শারমিন চৌধুরী বিনা প্রতিদ্বন্দ্বিতায় নির্বাচিত হন।
২০০৮ সালের সাধারণ নির্বাচনে শেখ হাসিনা তিনটি আসনের জন্য দাঁড়িয়েছিলেন: বাগেরহাট-১, রংপুর-৬, এবং গোপালগঞ্জ-৩। নির্বাচনে তিনি সব আসনে জয়ী হন তবে তিনি গোপালগঞ্জ-৩ আসনকে প্রতিনিধিত্ব করার সিদ্ধান্ত নেন ও বাকীগুলি ছেড়ে দেন। ফলে বাকীগুলিতে উপ-নির্বাচন অনুষ্ঠিত হয়। ২০০৯ সালের উপ-নির্বাচনে বিএনপি প্রার্থী নূর মুহম্মদ মণ্ডলকে পরাজিত করে বাংলাদেশ আওয়ামী লীগের আবুল কালাম আজাদ নির্বাচনে নির্বাচিত হন।
জুন ১৯৯৬ সালের সাধারণ নির্বাচনে হুসেইন মুহাম্মদ এরশাদ পাঁচটি আসনে দাড়ান: রংপুর-২, রংপুর-৩, রংপুর-৫, রংপুর-৬, ও কুডিগ্রাম-৩। সবগুলি আসনে জয়ী হবার পর, তিনি রংপুর-৩ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপ-নির্বাচন অনুষ্ঠিত হয়। ১৯৯৬ সালের উপ-নির্বাচনে জাতীয় পার্টির নুর মোহাম্মদ মণ্ডল নির্বাচিত হন।
১৯৯১ সালের সাধারণ নির্বাচনে হুসেন মুহাম্মদ এরশাদ জেল থেকে পাঁচটি আসনের নির্বাচনে দাড়ান: রংপুর-১, রংপুর-২, রংপুর-৩, রংপুর-৫, ও রংপুর-৬। সবগুলি আসনে জয়লাভের পর তিনি রংপুর-৩ আসনকে প্রতিনিধিত্ব করার বেছে নেন, ফলে বাকি চার আসনে উপ-নির্বাচন অনুষ্ঠিত হয়। ১৯৯১ সালের উপ-নির্বাচনে জাতীয় পার্টির এস. এম. হোসেন নির্বাচিত হন।
দিনাজপুর-১

দিনাজপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের ৬নং আসন।
দিনাজপুর-১ আসনটি দিনাজপুর জেলার বীরগঞ্জ উপজেলা ও কাহারোল উপজেলা নিয়ে গঠিত।
দিনাজপুর-১ আসনটি ১৯৭৩ সালে স্বাধীন বাংলাদেশে প্রথম নির্বাচনের সময় গঠিত হয়েছিল।
আব্দুল্লাহ আল কাফি ২০০৫ সালের ২২ সেপ্টেম্বরে মৃত্যুবরণ করলে আসনটি শুন্য হয়। ডিসেম্বর ২০০৫-এর উপনির্বাচনে স্বতন্ত্র প্রার্থী মনোরঞ্জন শীল গোপাল সংসদ সদস্য নির্বাচিত হন।
দিনাজপুর-৬

দিনাজপুর-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি দিনাজপুর জেলায় অবস্থিত জাতীয় সংসদের ১১নং আসন।
দিনাজপুর-৬ আসনটি দিনাজপুর জেলার দক্ষিণের চারটি উপজেলা নিয়ে গঠিত।
গাইবান্ধা-৫

গাইবান্ধা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাইবান্ধা জেলায় অবস্থিত জাতীয় সংসদের ৩৩নং আসন।
এটি গাইবান্ধা জেলার ফুলছড়ি উপজেলা ও সাঘাটা উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ফজলে রাব্বী মিয়া বিনা প্রতিদ্বন্দ্বিতায় নির্বাচিত হন।
গাইবান্ধা-৪

গাইবান্ধা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাইবান্ধা জেলায় অবস্থিত জাতীয় সংসদের ৩২নং আসন।
গাইবান্ধা-৪ আসনটি গাইবান্ধা জেলার গোবিন্দগঞ্জ উপজেলা নিয়ে গঠিত।
২০০৬ সালের মার্চে আবদুল মোত্তালেব আকন্দ মারা যান। বিএনপির শামীম কায়সার লিংকন ২০০৬ সালের উপ-নির্বাচনে নির্বাচিত হন।
|}
অ্যানিয়া শ্রাবসোল

অ্যানিয়া শ্রাবসোল (; জন্ম: ৭ ডিসেম্বর, ১৯৯১) সমারসেটের বাথে জন্মগ্রহণকারী ইংল্যান্ডের আন্তর্জাতিক প্রমিলা ক্রিকেটার। ইংল্যান্ড মহিলা ক্রিকেট দলের নিয়মিত সদস্য তিনি। দলে তিনি মূলতঃ মিডিয়াম পেস বোলার হিসেবে ভূমিকা রাখছেন। ডানহাতি মিডিয়াম পেস বোলিংয়ের পাশাপাশি নিচের সারির কার্যকরী ডানহাতি ব্যাটসম্যান তিনি। ঘরোয়া ক্রিকেটে সমারসেট মহিলা দলে খেলছেন।
১৯৯০-এর দশকের শুরুতে উইল্টশায়ারের পক্ষে দু’টি মাইনর কাউন্টিজ খেলায় অংশগ্রহণকারী ইয়ান শ্রাবসোলের কন্যা তিনি। হেসফিল্ড গার্লস স্কুলে অধ্যয়ন করেছেন। সমারসেট মহিলা দলের পক্ষে যুবাদের ক্রিকেটে অংশগ্রহণ করলেও মহিলাদের কাউন্টি চ্যাম্পিয়নশীপে অনূর্ধ্ব-১৫ ও অনূর্ধ্ব-১৯ দলে খেলেছেন। তবে মাত্র ১২ বছর বয়সে কাউন্টির প্রথম একাদশে তার অভিষেক ঘটে।
মহিলাদের কাউন্টি চ্যাম্পিয়নশীপে বার্কশায়ারের বিপক্ষে অংশ নিয়ে স্টিফ ডেভিসের সাথে বোলিং উদ্বোধন করে ছয় ওভারে দুই উইকেট দখল করেন। এরফলে সমারসেট দল চার উইকেটে জয় পায়। পরের খেলায় মহিলাদের লিস্ট এ ক্রিকেটে স্টাফোর্ডশায়ারের বিপক্ষে প্রথমবারের মতো রান সংগ্রহসহ অপরাজিত ১০* রান তোলেন।
১৪ আগস্ট, ২০০৮ তারিখে দক্ষিণ আফ্রিকার বিপক্ষে তার ওডিআই অভিষেক ঘটে। বোলিং উদ্বোধনে নেমে মার্সিয়া লেটসোয়ালো’র উইকেট পান। খেলায় ইংল্যান্ড দল খুব সহজেই জয় পায়। নয়দিন পর একই দলের বিপক্ষে টুয়েন্টি২০ আন্তর্জাতিকে অভিষেক হয়। খেলায় তিনি ম্যান অব দ্য ম্যাচের পুরস্কার পান।
২০০৮ সালে বর্ষসেরা উদীয়মান মহিলা ক্রিকেটারের পুরস্কার পান। এরফলে তাকে ২০০৯ সালের মহিলাদের ক্রিকেট বিশ্বকাপে ইংল্যান্ড দলের প্রতিনিধিত্ব করার জন্য ডাকা হয়। ফেব্রুয়ারি, ২০১২ সালে নিউজিল্যান্ডের বিপক্ষে নিজস্ব সেরা ৫/১১ লাভ করেন। এপ্রিল, ২০১৪ সালে ইসিবি কর্তৃক ১৮জন মহিলা খেলোয়াড়ের অন্যতম হিসেবে কেন্দ্রীয়ভাবে চুক্তিবদ্ধ হন।
বাকলিয়া সরকারি কলেজ

বাকলিয়া সরকারি কলেজ চট্টগ্রামের বাকলিয়ায় অবস্থিত একটি সরকারি উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৬৬ সালে বায়েজিদ বোস্তামী থানার শেরশাহ কলোনীতে প্রতিষ্ঠিত হয় এবং ২০১৬ সাল থেকে বর্তমান নামে পরিচিতি লাভ করে।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।১৯৬৬ সালে চট্টগ্রামে এই প্রতিষ্ঠানটি প্রতিষ্ঠিত হয়। ২০১৬ সালের পর্যন্ত প্রতিষ্ঠানটিতে ঢাকা শিক্ষা বোর্ডের অধীনে ডিআইবিএস (ডিপ্লোমা ইন বিজনেস স্টাডিস) কোর্স চালু ছিল।
পরবর্তীতে বাংলাদেশ সরকার দেশের সকল কমার্শিয়াল ইনস্টিটিউটকে উন্মুক্ত করে সকল বিষয়ে পাঠদানের সুযোগ করে দেয়। সেই সুবাদে ২০১৬ এর মে মাসে গভঃ কমার্শিয়াল ইনস্টিটিউট, চট্টগ্রাম বাকলিয়া সরকারি কলেজ-এ রূপান্তরিত হয়।
পাবনা-৫

পাবনা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পাবনা জেলায় অবস্থিত জাতীয় সংসদের ৭২নং আসন।
পাবনা-৫ আসনটি পাবনা জেলার পাবনা সদর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে গোলাম ফারুক খন্দকার প্রিন্স বিনা প্রতিদ্বন্দ্বিতায় নির্বাচিত হন।
মিশন: ইম্পসিবল - রোগ নেশন

মিশন: ইম্পসিবল - রোগ নেশন ২০১৫ সালে মুক্তিপ্রাপ্ত একটি মার্কিন অ্যাকশন স্পাই ধাঁচের চলচ্চিত্র। এটি রচনা ও পরিচালনা করেছেন ক্রিস্টোফার ম্যাককুয়ের। এটি "মিশন: ইম্পসিবল" সিরিজের পঞ্চম চলচ্চিত্র এবং "মিশন: ইম্পসিবল - গোস্ট প্রটোকল" (২০১১) চলচ্চিত্রের পরবর্তী কিস্তি। ছায়াছবিটিতে অভিনয় করেছেন টম ক্রুজ, জেরেমি রেনার, ভিং রামেস, সায়মন পেগ, রেবেকা ফার্গুসন, শন হ্যারিস, অ্যালেক বল্ডউইন সহ আরো অনেকে। ক্রুজ, রেনার, পেগ ও রামেস তাদের আগের ভূমিকাতেই এখানে অভিনয় করেছেন। "রোগ নেশন" চলচ্চিত্রটি প্রযোজনা করেছেন টম ক্রুজ, জে. জে. আব্রামস ও স্কাইড্যান্স প্রডাকশনসের ডেভিড এলিসন। চলচ্চিত্রটিতে দেখানো হয়, আইএমএফ গুপ্তচর ইথান হান্ট (টম ক্রুজ) মার্কিন সরকারের নজর থেকে গা বাঁচিয়ে সিন্ডিকেট নামে একটি আন্তর্জাতিক অপরাধ সংস্থার অস্তিত্ব প্রমাণের চেষ্টা করে।
চলচ্চিত্রটির ধারণ কার্য শুরু হয় ২০১৪ সালের ২১ আগস্ট অস্ট্রিয়ার ভিয়েনায় আর শেষ হয় ২০১৫ সালের ১২ মার্চ। উত্তর আমেরিকায় প্যারামাউন্ট পিকচার্স চলচ্চিত্রটি মুক্তি দেয় ২০১৫ সালের ৩১ জুলাই। মুক্তির প্রথম সপ্তাহেই এটি যুক্তরাষ্ট্র থেকেই ৫ কোটি ৫৫ লক্ষ ডলার আয় করে। এটি এখনো পর্যন্ত বিশ্বব্যাপী ৬৮ কোটি ২৩ লক্ষ মার্কিন ডলার আয় করেছে।
"মিশন: ইম্পসিবল - রোগ নেশন" চলচ্চিত্রের আবহ সঙ্গীতের সুরকার ছিলেন জো ক্রিমার। তিনি এর আগেও পরিচালক ম্যাককুয়েরের সাথে "দি ওয়ে অফ দ্য গান" এবং "জ্যাক রিচার" চলচ্চিত্রে কাজ করেছেন। ২০১৪ সালের সেপ্টেম্বরের দিকে চলচ্চিত্রটির সুরকার হিসেবে ক্রিমারের নাম ঘোষণা করা হয়। সাউন্ডট্র্যাকের হার্ডকপি লা-লা ল্যান্ড রেকর্ডস ২০১৫ সালের ২৮ জুলাই প্রকাশ করে। আর একই তারিখে প্যারামাউন্ট মিউজিক এর ডিজিটাল সংস্করণ প্রকাশ করে।
শিধলকুড়া উচ্চ বিদ্যালয়

শিধলকুড়া উচ্চ বিদ্যালয় বাংলাদেশের শরীয়তপুর জেলার একটি মাধ্যমিক পর্যায়ের শিক্ষাপ্রতিষ্ঠান।
এই স্কুলের প্রতিষ্ঠাতা আবুল কালাম শামসুদ্দীন; তিনি ডামুড্যা মুসলিম উচ্চ বিদ্যালয়ের একজন শিক্ষক ছিলেন। তখন ১৯৬৮ সাল, একদিন ওই স্কুলের এক মিটিং এ শিধলকুড়াতে স্কুল না থাকাতে কথা উঠে এবং সেদিন আবুল কালাম শামসুদ্দীন স্যার ওই স্কুল থেকে রিজাইন করে। তারপর শিধলকুড়ায় একটি উচ্চ বিদ্যালয় নির্মানের জন্য এলাকাবাসীর সাহায্য এবং নিজ চেষ্টায় ফান্ড তৈরি করে ১৯৬৯ সালে ছোট পরিসরে "শিধলকুড়া উচ্চ বিদ্যালয়" গড়ে তুলে।
শিধলকুড়া উচ্চ বিদ্যালয়ের পূর্ব পাশে শরীয়তপুর-গোসাইরহাট হাইওয়ে রোড, দক্ষিণ পাশে শিধলকুড়া বাজার রোড ও শিধলকুড়া ইউনিয়ন পরিষদ, উত্তর পাশে শিধলকুড়া প্রাথমিক বিদ্যালয় এবং পশ্চিম পাশে শিধলকুড়া নদী অবস্থিত। বর্তমানে এই বিদ্যালয়টি ৪ একর জায়গার উপর অবস্থিত।
বর্তমানে এই স্কুলে ৩ টি একাডেমিক ভবন রয়েছে। উত্তর পাশের নতুন ২ তলা ভবনে শ্রেণী পাঠ দান ছাড়াও প্রশাসনিক কাজ করা হয়। এছাড়াও স্কুলে একটি বিজ্ঞান ভবন রয়েছে যেখানে বিজ্ঞান বিভাগের ক্লাশ এবং ল্যাবের কাজ করা হয়। বিজ্ঞান ভবনের পাশের ভবনে রয়েছে ছাত্রী কমনরুম এবং একটি অডিটোরিয়াম রুম।
শিক্ষকদের আবসনের জন্য রয়েছে ওয়েজ অনার্স বিল্ডিং।
স্কুলের ওয়েজ অনার্স ভবনের প্রথম রুমে একটি লাইব্রেরী রয়েছে। বর্তমানে এই লাইব্রেরীতে একজন লাইব্রেরিয়ান সহ ৫,০০০-এর বেশি বই রয়েছে। লাইব্রেরী থেকে শিক্ষার্থীরা নিয়মিত বই সংগ্রহের পাশাপাশি দৈনিক পত্রিকাও পড়তে পারে।
স্কুলের পূর্ব পাশে একটি টিনসেট বিল্ডিংয়ে "শিধলকুড়া উচ্চ বিদ্যালয় ছাত্রাবাস" অবস্থিত। এখানে মোট ৫ টি রুমে ২০ জন ছাত্রের থাকার ব্যবস্থা আছে। এখানে নিয়মিত শিক্ষকগন ছাত্রদের পড়াশোনার ব্যাপারে তদারকি করে থাকেন।
মূল একাডেমী ভবনের সামনেই সুপ্রস্থ খেলার মাঠ। যেখানে শিক্ষার্থীরা টিফিন পিরিয়ডে বা অবসর সময়ে ফুটবল, ভলিবল, ক্রিকেট, ব্যাটমিন্টন ইত্যাদি খেলে থাকে।
ছাত্রাবাসের পিছনের দিকে দীর্ঘ একটি পুকুর আছে। এখানে আবাসিক ছাত্রসহ বাজারের ব্যবসায়ীগন গোসল করে থাকে।
এই পুকুরটি লিজ প্রধানের মাধ্যমে স্কুল কর্তৃপক্ষ ভালো একটি ফান্ড গঠন করে যা দিয়ে বিদ্যালয়ের উন্নয়ন মুলক কাজ করা হয়।
শিধলকুড়া উচ্চ বিদ্যালয়ে বর্তমানে বিভিন্ন ধরনের সহশিক্ষা কার্যক্রম চালু রয়েছে:
প্রতি বছর এই স্কুলে বার্ষিক ক্রীড়া প্রতিযোগিতা ও বাংলা নববর্ষের অনুষ্ঠান উদ্‌যাপিত হয়। এছাড়াও বিভিন্ন সাংস্কৃতিক কর্মকান্ডও এখানে দেখা যায়। ২১শে ফেব্রুয়ারি, ৭ই মার্চ, ২৫মার্চ,১৬ ডিসেম্বরের প্রোগ্রাম করা হয় প্রতি বছর।
ঢাকা-১

ঢাকা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৪নং আসন।
ঢাকা-১ আসনটি ঢাকা জেলার দোহার উপজেলা ও নবাবগঞ্জ উপজেলা নিয়ে গঠিত।
১৯৭৩ সালে ঢাকা-১ নির্বাচনী এলাকা স্বাধীন বাংলাদেশে প্রথম নির্বাচনের সময় গঠিত হয়েছিল।
বাংলাদেশ নির্বাচন কমিশন ২০০৮ সাধারণ নির্বাচনের পূর্বে, ২০০১ সালে পরিচালিত আদমশুমারির প্রকাশিত জনসংখ্যার পরিবর্তন প্রতিফলিত করার জন্য সংসদের নির্বাচনী এলাকার সীমানা পুনঃনির্ধারণ করে। যার কারণে ২০০৮ সালের নির্বাচনে ঢাকা মেট্রোপলিন এলাকায় নতুন ৭টি আসন যোগ হয় এবং রাজধানী ঢাকার আসন সংখ্যা ৮ থেকে ১৫টিতে বৃদ্ধি পায়।
ঢাকা-২

ঢাকা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৭৫নং আসন।
ঢাকা-২ আসনটি ঢাকা দক্ষিণ সিটি কর্পোরেশনের ৫৫, ৫৬ ও ৫৭ নং ওয়ার্ড, ঢাকা মেট্রোপলিটন কামরাঙ্গীরচর ও হাজারীবাগ থানা, সাভার উপজেলার আমিনবাজার ইউনিয়ন, তেঁতুলঝোড়া ইউনিয়ন ও ভাকুর্তা ইউনিয়ন, কেরানিগঞ্জ উপজেলার ৭টি ইউনিয়ন (হযরতপুর, কলাতিয়া, তারানগর, শাক্তা, রোহিতপুর, বাস্তা, কালিন্দী, এবং আগানগর ইউনিয়ন) নিয়ে গঠিত।
১৯৭৩ সালে স্বাধীন বাংলাদেশে প্রথম নির্বাচনের সময় ঢাকা-২ নির্বাচনী এলাকা গঠিত হয়েছিল।
বাংলাদেশ নির্বাচন কমিশন ২০০৮ সাধারণ নির্বাচনের পূর্বে, ২০০১ সালে পরিচালিত আদমশুমারির প্রকাশিত জনসংখ্যার পরিবর্তন প্রতিফলিত করার জন্য সংসদের নির্বাচনী এলাকার সীমানা পুনঃনির্ধারণ করে। যার কারণে ২০০৮ সালের নির্বাচনে ঢাকা মেট্রোপলিন এলাকায় ৭টি নতুন আসন যোগ হয় এবং ঢাকার আসনসমূহের সীমানা ব্যাপক হারে পরিবর্তীত হয়।
২০১৪ সাধারণ নির্বাচনে বিএনপির নেতৃত্বে বিরোধীদলসমুহ নির্বাচন বয়কট করলে কামরুল ইসলাম পুনরায় বিনাপ্রতিদন্দ্বীতায় নির্বাচিত হয়।
কাঁসা

কাঁসা হচ্ছে রাং/টিন (Tin) এবং তামা (Copper) এর সংমিশ্রণে তৈরী একটি মিশ্র ধাতু, অনেকেই ধারণা করে থাকেন যে, কাঁসা আর পিতল হচ্ছে একই জিনিস (মিশ্র ধাতু), কিন্তু পিতল হচ্ছে দস্তা (Zinc) ২০% এবং তামা (Copper)৮০% এর সংমিশ্রণে তৈরী একটি মিশ্র ধাতু । কাজেই, কাঁসা আর পিতল একই জিনিস (মিশ্র ধাতু) নহে ।
বাংলাদেশ এবং ভারতে বিভিন্ন ধরনের অলংকারাদি এবং গৃহস্থালির উপকরণ তৈরীতে কাঁসা এবং পিতল ব্যবহার করা হয়ে থাকে । এই দুই ধরনের ধাতুর তৈরী ব্যবহার্য জিনিস-পত্র দ্বারা পারিবারিক ঐতিহ্য (বনেদী-ভাবধারা) প্রকাশ পেয়ে থাকে । বর্তমান যুগে যেমন কোনো পরিবারে স্টেইনলেস স্টীলের জিনিস দ্বারা পরিবারের স্বচ্ছলতাকে নির্দেশ করে, তেমনি আগেরকার যুগে ধনী পরিবারগুলোর কাঁসা এবং পিতলের ব্যবহার দ্বারা ঐ সকল পরিবারগুলোর আভিজাত্য প্রকাশ পেয়ে থাকত । শুধু তাই নয়, এখনও অনেক ধনী পরিবার রান্না-বান্নার কাজে কাঁসা কিংবা, পিতল ব্যবহার না করলেও কাঁসা এবং পিতলের ফুলদানী, টেবিল-ল্যাম্প, কিংবা, ঝাঁড়বাতি, ইত্যাদি ক্রয় এবং ব্যবহার করে থাকেন ।
এছাড়াও বাংলাদেশের জামালপুর জেলার ইসলামপুর উপজেলা কাঁসা শিল্পের জন্য এখনো বিখ্যাত। বর্তমান ইসলামপুর কাঁসাশিল্প তৈরি করার জায়গার নাম কাঁসারীপাড়া। ইসলামপুরী অরজিনাল কাঁসার সামগ্রী নিতে যোগাযোগ করতে পারেন www.kasaripara.com এই ওয়েবসাইটে https://kasaripara.com/
২০০১-০২ এশিয়ান টেস্ট চ্যাম্পিয়নশীপ

২০০১-০২ এশিয়ান টেস্ট চ্যাম্পিয়নশীপ প্রতিযোগিতায় বাংলাদেশ, পাকিস্তান ও শ্রীলঙ্কা ক্রিকেট দল অংশগ্রহণ করে। তন্মধ্যে, বাংলাদেশ ক্রিকেট দল এ প্রতিযোগিতায় প্রথমবারের মতো অংশগ্রহণ করেছিল। এটি এশিয়ান টেস্ট চ্যাম্পিয়নশীপের দ্বিতীয় ও সর্বশেষ আসর ছিল। এশিয়ান ক্রিকেট কাউন্সিলের ব্যবস্থাপনায় আগস্ট, ২০০১ থেকে মার্চ, ২০০২ সাল পর্যন্ত এ ক্রিকেট প্রতিযোগিতাটি অনুষ্ঠিত হয়েছিল। পাকিস্তানের সাথে রাজনৈতিক সংঘাতের কারণে ভারত ক্রিকেট দল প্রতিযোগিতায় অংশ নেয়নি।
পাকিস্তান এবং শ্রীলঙ্কা দল তাদের রাউন্ড-রবিন পদ্ধতিতে দু’টি টেস্টই বাংলাদেশে খেলে। জয়ের জন্য ১৬ ও টাইয়ের জন্য ৮ পয়েন্ট ধার্য্য করা হয়। তবে ড্র বা পরাজয়ের জন্য কোন পয়েন্ট বরাদ্দ করা হয়নি। পাশাপাশি বোলিং ও ব্যাটিংশৈলীর জন্য বোনাস পয়েন্ট যুক্ত করার সিদ্ধান্ত নেয়া হয়। মুলতান ও কলম্বোয় যথাক্রমে পাকিস্তান ও শ্রীলঙ্কা দল বাংলাদেশ ক্রিকেট দলকে পরাজিত করে চূড়ান্ত খেলায় অবতীর্ণ হয়।
পাকিস্তানের লাহোরে অবস্থিত গাদ্দাফি স্টেডিয়ামে চূড়ান্ত খেলায় পাকিস্তান ৮ উইকেটের ব্যবধানে শ্রীলঙ্কাকে পরাজিত করে শিরোপা জয় করে।